# **DECIZIA ETAPEI DE ÎNCADRARE**

## Nr. din

Ca urmare a solicitării de emitere a acordului de mediu adresate de **SOCIETATEA NATIONALA DE GAZE NATURALE " ROMGAZ " SA** , cu sediul în Str. P-ta. C.I.MOTAS, Nr. 4, Mediaş, Judetul Sibiu, , înregistrată la APM Suceava cu nr. 11938/09.11.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 25.09.2017, că proiectul **Lucrari pregatitoare provizorii, foraj si probe de productie la sondele 8 si 9 Paltinoasa** propus a fi amplasat în extravilanul satului Vîrfu Dealului, comuna Partestii de Jos, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct.2, lit. e;

In conformitate cu criteriile din anexa nr. 3 la Hotărârea Guvernului nr. 445/2009 :

1. **Caracreristicile proiectului**:

a)Marimea proiectului:

Pentru realizarea obiectivului este necesară o suprafaţă de 8551 m2 din care: 989 mp mp reprezinta drumul de acces, 911 mp suprafata depozit sol vegetal, 6651 mp reprezinta suprafata ocupata de careu. Terenul este proprietatea Ocolului Silvic Gura Humorului, U.P.V. Paltinoasa, U.a 23A, folosinta actuala fiind padure.

Accesul la sondele 8 si 9 Paltinoasa se va realiza din drumul national DN 2E Paltinoasa-Varfu Dealului, pe drumul pietruit existent, cca. 1050m si un drum de acces nou proiectat în lungime de cca. 134m.

Sonda 8 se va fora la adâncimea de 2000 m, sonda 9 se va fora la adancimea de 1500 m, cu instalaţii de foraj tip 125 tf cu actionare termica si fiind sonde de explorare – prospecţiune gaze, capacitatea de producţie nu s-a prognozat deocamdată.

b)Cumularea cu alte proiecte:

Nu este cazul, sondele fiind de explorare-prospecţiune gaze. În cazul în care după testarea capacităţii zăcământului se dovedeşte că acesta este eficient din punct de vedere economic, se va proiecta şi executa conductă de transport gaze de la sondă la cel mai apropiat grup de gaze din zonă.

c)Utilizarea resurselor naturale:

Pentru descoperirea de noi rezerve de gaz metan, s-a prevăzut săparea sondelor de explorare – prospecţiune gaze 8 si 9 Paltinoasa, având scopul obţinerii de date necesare precizării aranjamentului structural, stabilirii succesiunii litostratigrafice şi determinării conţinutului în fluide al colectoarelor transversale şi a celor ca posibil gazeifere de informatica seismic. Amplasamentul sondelor de explorare este determinat de informaţiile geologice si seismice existente la data prognozării lucrării cu privire la existenţa stratului în care s-au acumulat hidrocarburile.

În vederea realizării obiectivului se vor efectua următoarele:

1. Executarea lucrărilor de pregătire şi organizare prin lucrări de construcţii-montaj în legătură cu instalaţia de foraj;

*-Amenajare careu sondă;*

*-Executare lucrări pentru protecţia mediului;*

*-Transport si montare instalaţie de foraj;*

1. Executarea lucrărilor de foraj propriu-zise;
2. Executarea lucrărilor de probare a stratelor;
3. Demobilizarea instalaţiei de foraj şi anexelor precum şi transportul acesteia la altă locaţie sau la baza de reparaţii;
4. Executarea de lucrări pentru redarea terenului în circuitul iniţial la vechiul proprietar (lucrări de reconstrucţie ecologică).

*Lucările pregătitoare şi amenajarea careului sondei*

-Amenajare drum acces : L=134m, latime 4m.

-Amenajare teren pentru amplasare instalatie de foraj, a anexelor tehnologice si a dotarilor sociale:

Amenajare careu sondă : Suprafata ocupată = 8551 m2 din care:

* suprafaţă racord acces = 989 m2;
* suprafaţă depozit sol vegetal = 911 m2;
* suprafaţă incinta careu = 6651 m2.

Sondele sunt amplasate pe un careu comun şi au coordonatele locaţiilor astfel:

Sonda 8 Paltinoasa :X = 676804,677; Y = 572828,271;

Sonda 9 Paltinoasa :X = 676825,032; Y = 572818,966

După forarea sondei 8 Păltinoasa, instalaţia de foraj se va tranzlata circa 22 m NV, în interiorul careulului deja amenajat. De pe aceasta locaţie se va fora sonda 9 Păltinoasa.

Pentru protecţia mediului, în incinta careului se vor executa următoarele lucrări:

**Pentru sonda 8 Paltinoasa:**

-Realizarea unui şanţ de colectare pentru eventualele reziduuri ce ar putea rezulta în urma amplasării, funcţionării instalaţiei şi a desfăşurării tuturor activităţilor, cu adâncime de 0,40 m şi o lungime de 60 m cu rolul de a colecta şi transporta apele reziduale la o habă de depozitare (V= 40 m3).

-Realizarea unui şanţ de colectare pentru eventualele scurgeri ale sistemului de curăţire cu adâncime de 0,26 m şi o lungime de 27 m cu rolul de a colecta şi transporta eventualele scurgeri la haba de scursori cu volumul de 1 m3

-Amplasarea unei habe metalice semiîngropate pentru depozitarea detritusului colectat de la sitele vibratoare.

-Amplasarea unei habe colectare ape pluviale şi reziduale cu capacitatea de 40 m3.

-Amplasarea unei habe metalice semiîngropate pentru depozitarea detritusului colectat de la sitele vibratoare, cu capacitatea de 40 m3.

-Amplasarea unei habe îngropate pentru preluarea eventualelor scurgeri din zona pompelor şi a motoarelor, capacitatea de 1 m3 .

**Pentru sonda 9 Paltinoasa:**

-Realizarea unui şanţ de colectare pentru eventualele scurgeri ale sistemului de curăţire cu adâncime de 0,26 m şi o lungime de 27 m cu rolul de a colecta şi transporta eventualele scurgeri la haba de scursori cu volumul de 1 m3.

-Amplasarea unei habe metalice semiîngropate pentru depozitarea detritusului colectat de la sitele vibratoare cu capacitatea de 40 m3

-Amplasarea unei habe îngropate pentru preluarea eventualelor scurgeri din zona pompelor şi a motoarelor, cu capacitatea de 1 m3

Tehnologia de foraj aplicată este tehnologia forajului rotativ, cu circulaţia directă cu instalaţia de foraj tip 125 tf.

Sonda 8 Paltinoasa:

|  |  |  |  |
| --- | --- | --- | --- |
| **Denumirea coloanei** | **Diametrul coloanei (in)** | **Adâncimea de tubaj (m)** | **Interval de cimentare (m)** |
| Protectie | 16 | 50 | 50- 0 |
| Ancoraj | 9.5/8 | 410 | 410-50 |
| Tehnica+exploatare | 7 | 1700 | 1700-410 |
| Exploatare liner | 4.1/2 | 2082 | 2082-1700 |

Sonda 9 Paltinoasa:

|  |  |  |  |
| --- | --- | --- | --- |
| **Denumirea coloanei** | **Diametrul coloanei (in)** | **Adâncimea de tubaj (m)** | **Interval de cimentare (m)** |
| Protectie | 16 | 50 | 50- 0 |
| Ancoraj | 9.5/8 | 400 | 400-50 |
| Exploatare | 5.1/2 | 1528 | 1528-400 |

Circuitul complet al fluidului de foraj este următorul :

-fluidul de foraj este aspirat din habe metalice şi refulat sub presiune prin conducte orizontale şi verticale, în capul hidraulic prin prăjini şi orificiile sapei;

-apoi fluidul de foraj încărcat cu detritus urcă prin spaţiul inelar format între prăjini şi pereţii sondei la suprafaţă;aici fluidul cu detritus trece prin sitele vibratoare, unde are loc îndepărtarea detritusului, după care prin jgheaburi ajunge în habele de stocare;

-fluidul de foraj este curăţat de particulele fine (nisip, rocă) cu ajutorul hidrocicloanelor sau a unei centrifuge, omogenizat şi tratat. Fluidul astfel curăţat este recirculat în sondă;

-detritusul separat din fluidul de foraj este stocat în haba metalică de 40 m3  şi se va transporta de către contractorul de foraj la un depozit autorizat de APM. La forajul acestor sonde va rezulta cca. 759 tone detritus.

Materialele si aditivii folositi la prepararea fluidelor de foraj sunt stocate in conditii de siguranta in magazia special amenajata in careul sondei. Aprovizionarea, depozitarea, manipularea si utilizarea acestora se face numai de catre personal specializat in fluide de foraj.

In cazul in care sondele se vor dovedi productive, va ramane pentru explotare o suprafata de 24 m2 pentru fiecare sonda.

*Modul de asigurare a utilitatilor:*

Alimentarea cu apă: Alimentarea cu apa potabila a personalului care deserveste instalatia de foraj se va realiza prin achizitionare (de catre contractorul lucrarilor) de apa potabila imbuteliata in PET-uri de plastic.

Asigurarea apei tehnologice: Alimentarea cu apă tehnologică a instalaţiei de foraj se va realiza prin transportul cu autocisterna, prin grija executantului de la o sursă autorizată şi contorizată. Apa este folosita in scop tehnologic si pentru constituirea rezervei de combatere a incendiilor. Apa tehnologica este consumata la prepararea si corectarea caracteristicilor fluidelor de foraj, precum si pentru racire.

Evacuarea apelor uzate : Circuitul de utilizare a apei în cadrul instalaţiilor de foraj exclude teoretic posibilitatea formării şi evacuării de ape uzate, apa fiind utilizată în circuit închis.

Apa de zăcământ rezultată în urma probării sondelor va fi depozitată temporar în sistemul de stocare apă al sondei (habe metalice) şi va fi transportată cu autocisterne la o sonda de injecţie din zonă autorizată.

Apa uzatã menajerã este colectatã în recipienţii speciali, cu care sunt dotate barăcile pentru personal şi transportată periodic la staţia de epurare cea mai apropiată cu care are contract constructorul.

d)Productia de deseuri: Deşeurile reciclabile (deseuri metalice-cca. 5 tone, ambalaje de hartie si carton, etc) colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere (cca. 5 mc) se vor colecta şi preda la operatorii locali de salubritate autorizaţi. Ambalajele ramase dupa consumarea chimicalelor sunt recuperate si transportate la magazia de chimicale a contractorului de foraj. Detritusul (cca. 759 tone) si fluidul rezidual se va transporta de catre contractorul de foraj la un depozit autorizat

e)Emisiile poluante, inclusive zgomotul si alte surse de discomfort: Amplasamentul sondelor este situat la distanta fata de receptorii protejati -locuinte, nefiind o sursa de poluare fonica.Lucrarile de foraj si probe de productie au impact nesemnificativ asupra calitatii atmosferei in zona de lucru.Prin montarea la gura putului a sistemelor de etansare si a instalatiilor de prevenire a eruptiilor se asigura sonda impotriva eventualelor accidente.

Dupa executarea lucrarilor de foraj si probe de productie se vor executa lucrari de refacere a amplasamentului si de redare la starea initiala a acestuia.În ordinea desfăşurării operaţiunilor de refacere a amplasamentului acestea sunt:

* demontarea şi transportul instalaţiilor şi dotărilor din careul sondelor;
* transportul materialelor şi deşeurilor (detritus, ape reziduale ) ;
* transportul materialelor folosite la amenajarea platformelor (dale, balast, piatră spartă ) în baza de producţie a constructorului sau la altă locaţie ;
* împingerea cu buldozerul a pământului din depozitul de pământ pe toată suprafaţa, astuparea şanţului de gardă perimetral;
* scarificarea, urmată de arătură, fertilizarea cu îngrăşăminte naturale şi anorganice ;

**2. Localizarea proiectului**:

2.1Utilizarea existent a terenului: Sondele se vor amplasa la o distanţă de circa 4,2 km Nord de localitatea Păltinoasa, la circa 3,0 km Sud-Est de localitatea Vârfu Dealului şi la circa 3,7 km Sud-Vest de localitatea Varvata. Sondele sunt amplasate pe un careu comun şi au coordonatele locaţiilor astfel:

- Sonda 8 Paltinoasa :

X = 676804,677; Y = 572828,271;

- Sonda 9 Paltinoasa :

X = 676825,032; Y = 572818,966;

Accesul la sondele 8 şi 9 Păltinoasa se va realiza din drumul naţional DN 2E Păltinoasa – Vârfu Dealului, pe drumul pietruit existent, circa 1050 m, şi pe un drum de acces nou proiectat în lungime de circa 134 m.

Conform certificatului de urbanism nr. 37/2017 terenul este proprietatate a Ocolului Silvic Gura Humorului, categoria de folosinta a terenului fiind padure, U.P.V. Paltinoasa, U.a 23A.

2.2.Relativa abundenta a resurselor natural din zona, utilitatea si capacitatea regenerative a acestora:Sondele 8 si 9 Păltinoasa fac parte din programul ROMGAZ de lucrari de explorare , obiectivul sondelor fiind verificarea existentei acumularilor de hidrocarburi in sarmatian. Amplasamentul sondelor este determinat de informatiile geologice existente la data prognozarii de lucrari cu privire la existenta unor orizonturi potential productive.

2.3 Capacitatea de absorbţie a mediului, cu atenţie deosebită pentru*:*

a) zonele umede –nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e)ariile clasificate sau zone protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate: nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află în extravilanul com. Malini.

**3. Caracteristicile impactului potenţial**

a). Extinderea impactului, aria geografică şi numărul de pesoane afectate– lucrările ce urmează a fi executate nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

b). Natura transfrontieră a impactului – lucrările propuse nu au efecte transfrontieră;

c). Mărimea şi complexitatea impactului - impactul va fi redus, atât pe perioada execuţiei proiectului, cât şi în perioada de funcţionare.

d). Probabilitatea impactului – impact redus, pe perioada de execuţie şi în perioada de funcţionare a obiectivului;

e). Durata, frecvenţa şi reversibilitatea impactului– impact redus, pe perioada de execuţie şi în perioada de funcţionare a obiectivului

**Lucrari necesare organizarii de santier:**

Pentru cazarea personalului ce formează echipele din cadrul brigăzii de foraj este necesar un grup social. Suprafaţa de amplasare a grupului social este adiacentă careului instalaţiei de foraj:capacitate: 24 persoane;amplasament faţă de sondă: ~50 m;dotare: dormitoare, vestiare, WC, etc. Pe suprafaţa necesară amenajării grupului social se vor poziţiona barăci pentru personal şi nu necesită amenajare de cantină şi canalizare. Barăcile sunt construcţii metalice tipizate transportabile şi se folosesc la fiecare locaţie. Pentru poziţionarea acestor barăci stratul de sol vegetal se va decoperta pe adâncimea de 0,30 m şi se va depozita în incinta acestui careu.

**Condiţiile de realizare a proiectului**:

- investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în Certificatul de urbanism nr. 37/2017 emis de Primaria comunei Pîrteștii de Jos.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

-se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

-se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile (deseuri metalice, ambalaje de hartie si carton, etc) colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi. Ambalajele ramase dupa consumarea chimicalelor sunt recuperate si transportate la magazia de chimicale a contractorului de foraj.

-apele de zacamant care ar putea rezulta de la probele de productie vor fi colectate in haba metalica V=40mc si apoi transportate cu autovidanja la o sonda de injectie autorizata.

-nivelul de zgomot generat de desfăşurarea lucrărilor se va încadra în prevederile SR 10009/2017-acustica-limite admisibile ale nivelului de zgomot din mediul ambiant;

-detritusul si fluidul rezidual se va transporta de catre contractorul de foraj la un depozit autorizat.

-manipularea si utilizarea substantelor chimice si a fluidelor de foraj se va face numai de catre operatori specializati

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

-sonda va fi dotata cu instalatie completa de prevenire a eruptiilor, corespunzatoare categoriei sondei si evaluarii presiunii de zacamant, potrivit Regulamentului de Prevenire a Eruptiilor.

La finalizarea investiţiei titularul are obligaţia de a solicita emitereaautorizaţiei de mediu

II. Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV

Ing. Vasile Osean

Şef serviciu Avize, Acorduri, Autorizatii

Ing. Constantin Burciu

Întocmit,

Ing. Angela Ignatescu